Kendelse om, hvorvidt underretning om afsluttet teleaflytning kan udsættes
Ret: Københavns Byret (1. instans)
Faggruppe: Straffesag — Grundlovssag
Sagsemner: Efterforskning og straffeproces;

Københavns Byret

Adv. DØ 0100-76402-00001-16

Udskrift af retsbogen for afdelingen for grundlovsforhør m.m.

Den 15. januar 2021 kl. 10.00 blev Københavns Byret sat i Kendelsesafde-

lingen af Dommer. Protokolfører var Medarbejder ved retten.

Retsmødet var offentligt.

Der foretoges sag
SS 90-27128/2020
Foranstaltning
under efterforskning
kode 027128 - T001

Afslutning af indgreb med udsættelse af underretning

Anklager mødte for anklagemyndigheden og fremlagde anmodning med
bilag.

Anklageren oplyste, at den beskikkede forsvarer, advokat Lars Henriksen, er
orienteret om dagens retsmøde, samt at den beskikkede forsvarer har oplyst
anklageren, at han protesterer mod anklagemyndighedens begæring.

Indgrebsadvokat var mødt som beskikket advokat.

Anklageren anmodede om dørlukning i medfør af retsplejelovens § 29, stk. 3,
nr. 4, og henviste til retsmødets formål.

Den beskikkede advokat ville ikke protestere herimod.

Der var ingen repræsentant for pressen til stede.

Retten afsagde

KENDELSE:

Sagens behandling i et offentligt retsmøde må antages på afgørende måde at
hindre sagens oplysning, jf. retsplejelovens § 29, stk. 3, nr. 4, hvorfor

bestemmes:

Dørene lukkes.

Anklageren redegjorde for sagen og oplyste, at den angår følgende:

Tlf nr.,
vedrørende perioden fra den 9. oktober 2020 til 13. januar 2021.



Side 2/2

Telefonen antages at benyttes af Tiltalte, CPR nr. (Født 1973), tilmeldt
Adresse, By, England. Tiltalte er ved anklageskrift af 7. april 2020 blandt
andet tiltalt for overtrædelse af straffelovens § 289, jf. momslovens § 81, stk.
3, jf. stk. 1, nr. 1, for momsunddragelse af et beløb på ikke under 2.800.000 kr.

Anklageren oplyste, at indgrebet er ophørt den 13. januar 2021 og anmodede
om, at underretning om det foretagne indgreb udsættes til den 2. juli 2021.
Anklageren begrundede dette med, at underretning vil være til skade for ef-
terforskningen, idet det efter oplysningerne i sagen, jf. herved bilag 4, fortsat
må antages, at Tiltalte vil forsøge at unddrage sig forfølgningen i sa-gen ved
at udeblive fra hovedforhandlingen, der er berammet til påbegyn-delse i april
2021, og at det derfor kan blive nødvendigt på ny at anmode om
teleobservation med henblik på anholdelse af Tiltalte til retsmødet.

Den beskikkede advokat havde lejlighed til at udtale sig og protesterede he-
rimod.

Da omstændighederne af de af anklageren anførte grunde taler herimod, be-
sluttede retten, at underretning ikke skal gives på nuværende tidspunkt, men at
spørgsmålet herom vil være at behandle på ny i et retsmøde, der beram-medes
til foretagelse den 2. juli 2021 i Kendelsesafdelingen.

Dørene åbnedes.

Retten hævet.

Dommer